Kanindė

Kanindė () – upė šiaurės rytų Brazilijoje, Piaujo valstijoje; Parnaibos dešinysis intakas. Prasideda Brazilijos plokščiakalnyje, Farinijos kalnuose, 600 aukštyje, pačiuose valstijos rytuose. Teka į šiaurės vakarus plokščiakalniu. Įteka į Parnaibą ties Amarantės miestu.Mapa físico do estado Piauí, DNIT, 2009.

Didžiausi intakai: Itainas (dešinysis), Piaujis (kairysis).

Vaga slenkstėta. Ties Povo Pedra Redonda upė patvenkta. Vandeningiausia sausio–balandžio mėnesiais, dažni smarkūs poplūdžiai.Pellerin, J. (1984). Les bases physiques. In: GUIDON, N. (org.). L’aire archéologique du sud-est du Piauí. Paris: Recherche sur les Civilisations. pp. 11–12. Miestai prie Kanindės: Akauanas, Paulistana, Konseisaun do Kanindė, Santo Inasijo do Piaujis, Val Ferasas, Kažazeiras do Piaujis, Fransisko Airesas, Amarantė.Mapa Multimodal Piauí, DNIT, 2013.

1819 m. Kanindės baseino gamtą tyrinėjo vokiečių gamtininkai Johanas Baptistas fon Spiksas ir Karlas Fridrichas Filipas fon Martijus.

 Šaltiniai 

Kategorija:Brazilijos upės